૨૦૧૪ની ૨૯ ડિસેમ્બરે, ૨૦૧૫ની ૧૧ જુલાઈએ વિસ્તૃત લખાણ સાથેના પત્રો ઍડ્મિનિસ્ટ્રેટિવ અધિકારીને લખવામાં આવ્યા. લુચ્ચા બાબુઓ પત્રોનો લેખિત જવાબ આપવાનું ટાળતા રહ્યા. પત્ર મોકલ્યા બાદ અશ્વિનભાઈ મળવા જાય એટલે ઍફિડેવિટ આપો, નોટરી કરાવીને આપો, તમારી ફાઇલ આઘીપાછી થઈ ગઈ છે એટલે ફરીથી બધાં પેપર્સ આપો વગેરે માગણીઓનો વણથંભ્યો દોરસંચાર રહ્યો. આ દરમ્યાન રૂમ-ટ્રાન્સફર માટે ૧૦,૦૦૦ રૂપિયાની ઍડ-હૉક ડિપોઝિટ લેવાનો હેડ-ઑફિસ તરફથી સક્યુર્લર આવ્યો. બાબુઓએ ૨૦૧૫ની વીસ ઑગસ્ટે ડિપોઝિટ ભરવા માટેનું ચલાન સિટિઝન ફૅસિલિટી સેન્ટરના નામે બનાવી આપ્યું. અશ્વિનભાઈએ ચેક દ્વારા ૧૦,૦૦૦ રૂપિયાની રકમ એ જ દિવસે ભરી નાખી.